पूंडरी | गांव फरल में जमीन पर रखे बिजली के ट्रांसफार्मर उसके साथ लगे पेड़ पौधे से कभी भी कोई बड़ा हादसा हो सकता है। ग्रामीण इसको लेकर कई बार निगम के अधिकारियों व कर्मचारियों को अवगत करवा चुके हैं। पेड़-पौधों से कभी भी तारें स्पार्किंग कर टू फैस होकर बिजली के उपकरण जला सकती है। घास खाने के चक्कर में कोई भी पशु चपेट में आ सकता है। घास-फूंस में ट्रांसफार्मर ढके होने से छोटे बच्चे इसकी चपेट में आ सकते हैं। ग्रामीण विक्रम राणा, काला राम, राजेंद्र शर्मा, शीशपाल, भीमसिंह, नरेश कुमार, भानु प्रताप व कप्तान राणा ने बताया कि इसके बारे में कई बार बिजली निगम के अधिकारियों व गांव में जिस जेई व कर्मचारियों की ड्यूटी है उन्हें अवगत करवा और दिखा चुके हैं।